คนกดยกเลิกเราไม่ทิ้งกัน คลังเปิดให้ทบทวนสิทธิ์รับ 5 พัน 1 พ.ค. 63 นี้ (คลิป)
ข่าวดีคนกดยกเลิกลงทะเบียนเราไม่ทิ้งกัน โดยไม่ตั้งใจ กระทรวงคลังเปิดให้ทบทวนสิทธิ์ผ่าน www.เราไม่ทิ้งกัน.com อีกครั้งในวันที่ 1 พ.ค. 63 นี้ เพื่อรับเงินเยียวยา 5 พันบาทนายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เปิดเผยผ่านรายการถามตรงๆ กับจอมขวัญ ไทยรัฐทีวีช่อง 32 ว่า มาตรการเยียวยา 5000 บาท หลังดำเนินการมาแล้วครบ 1 เดือน มีจำนวนการลงทะเบียนผ่าน www.เราไม่ทิ้งกัน.com รวมทั้งสิ้น 28.8 ล้านราย ซึ่งได้มีการปิดรับลงทะเบียนเมื่อวันที่ 22 เม.ย.ที่ผ่านมาโดยในจำนวนนี้เมื่อหักการลงทะเบียนซ้ำหลายครั้งออกแล้ว คงเหลือผู้ลงทะเบียน 24 ล้านราย ซึ่งพบว่า เป็นผู้ไม่ผ่านการยืนยันตัวตนจากฐานข้อมูลของกรมการปกครอง 1.7 ล้านราย คงเหลือผู้ลงทะเบียนที่เข้าสู่ขั้นตอนการคัดกรองตามหลักเกณฑ์จำนวน 22.3 ล้านราย โดยมีผู้ที่เข้าข่ายสามารถได้รับสิทธิ์การชดเชยรายได้ตามมาตรการเยียวยา 5000 บาท จำนวนทั้งสิ้นประมาณ 16 ล้านรายทั้งนี้ มีผู้ผ่านเกณฑ์แล้วจำนวน 10.6 ล้านราย และกระทรวงการคลังได้โอนเงินเยียวยาให้แก่ผู้ได้รับสิทธิ์ส่วนใหญ่แล้ว 7.5 ล้านรายอย่างต่อเนื่อง ตั้งแต่วันที่ 8-29 เม.ย.63 และในวันที่ 30 เม.ย. 2563 จะมีการโอนเงินเยียวยาผู้ได้รับสิทธิ์อีก 480000 ราย ส่วนที่เหลืออีก 2.6 ล้านราย จะเร่งโอนให้ภายในสัปดาห์แรกของเดือน พ.ค. 2563 ให้เสร็จสิ้น ซึ่งกลุ่มนี้จะได้รับเงินเยียวยาของรอบเดือน เม.ย. รวมเป็น 2 เดือน จำนวน 10000 บาทโดยวันที่ 1 พ.ค. 63 นี้ www.เราไม่ทิ้งกัน.com จะมีการเพิ่มปุ่มทบทวนสิทธิ์อีกครั้ง เพื่อให้พี่น้องประชาชนที่เคยกดยกเลิกการลงทะเบียนแบบไม่ตั้งใจ สามารถเข้ามากดทบทวนสิทธิ์ หากคุณสมบัติตรงกับที่ระบุ ก็สามารถรับเงินเยียวยา 5 พันบาท 
ข่าวดีคนกดยกเลิกลงทะเบียนเราไม่ทิ้งกัน โดยไม่ตั้งใจ กระทรวงคลังเปิดให้ทบทวนสิทธิ์ผ่าน www.เราไม่ทิ้งกัน.com อีกครั้งในวันที่ 1 พ.ค. 63 นี้ เพื่อรับเงินเยียวยา 5 พันบาท
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,ทบทวนสิทธิ์เราไม่ทิ้งกัน,ข่าวทั่วไป